b"\n_START_ARTICLE_\nRosemary Theby\n_START_SECTION_\nZgodnje \xc5\xbeivljenje in igralska kariera\n_START_PARAGRAPH_\nRojena je bila kot Rosemary Theresa Theby. V New Yorku je obiskovala Sargent's School._NEWLINE_Prvo filmsko vlogo je dobila v Vitagraphovem filmu The Wager. Leta 1915 je postala ena prvih zvezdnic studijev Universal. Med Prvo svetovno vojno je v svoj dom sprejela litvansko begunko, kateri je omogo\xc4\x8dila \xc5\xa1olanje in je kasneje postala njena hi\xc5\xa1na pomo\xc4\x8dnica._NEWLINE_Leta 1918 je dobila vlogo Miss Corintee v filmu The Great Love. V filmu, ki ga je re\xc5\xbeiral D.W. Griffith je igrala sposobno nem\xc5\xa1ko vohunko. Vloga vohunke je bila prva v nizu vlog fatalisti\xc4\x8dne \xc5\xbeenske. Ena zdnjih tovrstnih vlog je bila vloga kitajske vampirke v filmu produkcijske hi\xc5\xa1e Fox film, Clung, ki ga je re\xc5\xbeiral Emmett Flynn. Kasneje v karieri je prevzemala bolj resne vloge._NEWLINE_Thebyjeva je bila izklju\xc4\x8dno filmska igralka, ki je neko\xc4\x8d celo zavrnila ponudbo Chaunceya Olcotta, da bi z njim nastopila v gledali\xc5\xa1ki predstavi, s katero bi zaslu\xc5\xbeila 85 ameri\xc5\xa1kih dolarjev na teden. Takrat je kot filmska igralka zaslu\xc5\xbeila tedensko 125 dolarjev. Kasneje je svojo odlo\xc4\x8ditev ob\xc5\xbealovala, predvsem zaradi izku\xc5\xa1enj, ki bi jih na ta na\xc4\x8din lahko pridobila.\n_START_SECTION_\nOsebno \xc5\xbeivljenje\n_START_PARAGRAPH_\nThebyjva je bila v \xc5\xbeivljenju dvakrat poro\xc4\x8dena. Njen prvi mo\xc5\xbe je bil igralec in re\xc5\xbeiser Harry Myers. Po njegovi smrti leta 1938, se je poro\xc4\x8dila s Truittom Hughesom, s katerim je ostala do konca \xc5\xbeivljenja. Dolga leta je stanovala na naslovu 1907 Wilcox Avenue v Los Angelesu._NEWLINE_Politi\xc4\x8dno je v tekmi za predsedni\xc5\xa1ki polo\xc5\xbeaj leta 1924 podpirala Calvina Coolidga."